Ponavljanje (*Znam*)

Književna djela pišu pisci. Riječima i rečenicama, književnim opisima, svoja zapažanja prenose čitateljima.

Pronađi i pročitaj ulomak iz romana u kojemu Anto Gardaš slikovito opisuje biljni i životinjski svijet Kopačkoga rita.

Ako te je (u mislima) pisac “doveo” u Kopački rit, reci što “vidiš” i “čuješ”.

Filmska djela stvaraju redatelji, scenaristi, glumci i dr. Stvarnost ili svoja zamišljanja prenose gledateljima ozvučenim ili neozvučenim slikama u pokretu.

Sjeti se prizora iz filma koji prikazuje prirodu i njezina književnog opisa u romanu. Reci što je snažnije potaknulo tvoju maštu. Objasni.

2. Utvrdi sličnosti i razlike (tema, ideja, mjesto i vrijeme radnje, glavni i sporedni likovi, vremenski slijed događaja, izražajna sredstva) knjige i filma.

Odredi i zapiši što je tema književnoga djela *Duh u močvari* i istoimenoga filma.

Koja je ideja obaju umjetničkih ostvarenja?

Odredi mjesto i vrijeme radnje u književnom i filmskom djelu.

Zapiši sporedne likove koji se pojavljuju *samo* u književnom djelu.

|  |  |  |
| --- | --- | --- |
| **knjiga** |  **sličnosti** |  **film** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

3. Svojim riječima opiši sporedni događaj iz knjige koji *nisi* vidjela/vidio u filmu.

4. Rasprava: treba li čitati knjige ili gledati filmove - raspravite u svojoj obitelji 😊

ZAPAMTI

*Knjiga kao književni predložak i film dva su različita umjetnička djela.*